title: Directiva 2007/55/CE a Comisiei din 17 septembrie 2007 de modificare a unor anexe la Directivele 76/895/CEE, 86/362/CEE, 86/363/CEE și 90/642/CEE ale Consiliului privind conținuturile maxime de reziduuri de azinfosmetil (Text cu relevanță pentru SEE )

text:
               18.9.2007

               RO

               Jurnalul Oficial al Uniunii Europene

               L 243/41

      DIRECTIVA 2007/55/CE A COMISIEI

   din 17 septembrie 2007
   de modificare a unor anexe la Directivele 76/895/CEE, 86/362/CEE, 86/363/CEE și 90/642/CEE ale Consiliului privind conținuturile maxime de reziduuri de azinfosmetil
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 76/895/CEE a Consiliului din 23 noiembrie 1976 privind stabilirea conținuturilor maxime de reziduuri de pesticide din și de pe fructe și legume (1), în special articolul 5,
   având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (2), în special articolul 10,
   având în vedere Directiva 86/363/CEE a Consiliului din 24 iulie 1986 privind stabilirea conținutului maxim pentru reziduurile de pesticide de pe și din produsele alimentare de origine animală (3), în special articolul 10,
   având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de natură vegetală, inclusiv fructe și legume (4), în special articolul 7,
   întrucât:

               (1)

               Comisia a fost informată că poate fi necesar ca, pentru azinfosmetil, conținuturile maxime de reziduuri (denumite în continuare „CMR”) să fie revizuite pe baza noilor informații disponibile cu privire la toxicologie și expunerea consumatorilor. Comisia a cerut statului membru care a acționat în calitate de raportor pentru azinfosmetil în conformitate cu Directiva 91/414/CEE a Consiliului (5), să elaboreze o propunere de revizuire a CMR comunitare. Această propunere a fost prezentată Comisiei.

               (2)

               CMR comunitare și conținuturile recomandate de Codex alimentarius sunt stabilite și evaluate după proceduri similare. Codexul conține mai multe CMR pentru azinfosmetil. CMR comunitare bazate pe cele din Codex au fost evaluate de statul membru raportor în funcție de noi informații privind riscurile la care sunt expuși consumatorii.

               (3)

               Expunerea consumatorilor pe durata vieții lor sau pe o scurtă perioadă de timp la azinfosmetil, prin intermediul produselor alimentare, a fost revizuită și evaluată în conformitate cu procedurile și practicile curente din Comunitate, având în vedere liniile directoare publicate de Organizația Mondială a Sănătății (6). Este necesar ca, pe această bază, să se stabilească CMR noi, care vor exclude orice expunere inacceptabilă a consumatorilor.

               (4)

               Pentru a garanta o protecție adecvată a consumatorului împotriva expunerii la reziduurile rezultate în urma utilizării neautorizate a produselor de protecție a plantelor, este necesară stabilirea unor CMR provizorii pentru combinațiile de produs/pesticid în cauză la o limită inferioară rezultată din determinarea analitică.

               (5)

               Prin urmare, CMR stabilite în anexele la Directivele 76/895/CEE, 86/362/CEE, 86/363/CEE și 90/642/CEE ar trebui modificate pentru a permite supravegherea și controlul adecvate ale interdicției utilizării produselor respective și pentru a proteja consumatorul.

               (6)

               Partenerii comerciali ai Comunității au fost consultați prin intermediul Organizației Mondiale a Comerțului asupra noilor CMR, iar observațiile lor privind aceste conținuturi vor fi luate în considerare.

               (7)

               Prin urmare, Directivele 76/895/CEE, 86/362/CEE, 86/363/CEE și 90/642/CEE ar trebui să fie modificate în consecință.

               (8)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   În anexa II la Directiva 76/895/CEE se elimină rubrica privind azinfosmetilul.
   Articolul 2
   Directiva 86/362/CEE se modifică în conformitate cu anexa I la prezenta directivă.
   Articolul 3
   Directiva 86/363/CEE se modifică în conformitate cu anexa II la prezenta directivă.
   Articolul 4
   Directiva 90/642/CEE se modifică în conformitate cu anexa III la prezenta directivă.
   Articolul 5
   Statele membre adoptă și publică, până la 18 martie 2008 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei conținutul acestor dispoziții, precum și un tabel de corespondență între dispozițiile respective și prezenta directivă.
   Statele membre aplică aceste prevederi de la 19 martie 2008.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 6
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 7
   Prezenta directivă se adresează statelor membre.

      Adoptată la Bruxelles, 17 septembrie 2007.

            Pentru Comisie

         Markos KYPRIANOU

            Membru al Comisiei

      (1)  JO L 340, 9.12.1976, p. 26. Directivă, astfel cum a fost modificată ultima dată prin Directiva 2007/8/CE a Comisiei (JO L 63, 1.3.2007, p. 9).

      (2)  JO L 221, 7.8.1986, p. 37. Directivă, astfel cum a fost modificată ultima dată prin Directiva 2007/27/CE a Comisiei (JO L 128, 16.5.2007, p. 31).

      (3)  JO L 221, 7.8.1986, p. 43. Directivă, astfel cum a fost modificată ultima dată prin Directiva 2007/28/CE a Comisiei (JO L 135, 26.5.2007, p. 6).

      (4)  JO L 350, 14.12.1990, p. 71. Directivă, astfel cum a fost modificată ultima dată prin Directiva 2007/39/CE a Comisiei (JO L 165, 27.6.2007, p. 25).

      (5)  JO L 230, 19.8.1991, p. 1. Directivă, astfel cum a fost modificată ultima dată prin Directiva 2007/52/CE a Comisiei (JO L 214, 17.8.2007, p. 3).

      (6)  Orientările privind estimarea cantităților de reziduuri de pesticide în produse alimentare (revizuit), pregătit de Sistemul mondial de supraveghere continuă a mediului/program alimentar (GEMS/Food Programme) în colaborare cu Comitetul Codex pentru Reziduuri de Pesticide, publicat de Organizația Mondială a Sănătății, 1997 (WHO/FSF/FOS/97.7).

      ANEXA I
      Anexa II partea A la Directiva 86/362/CEE se completează după cum urmează:

                     Reziduuri de pesticide

                     Conținuturi maxime în mg/kg

                     „Azinfosmetil

                     0,05 (*)
                     CEREALE”

      ANEXA II
      Anexa II partea A la Directiva 86/363/CEE se completează după cum urmează:

                     Conținuturi maxime în mg/kg (ppm)

                     Reziduuri de pesticide

                     în substanța grasă din carne, preparate din carne, organe comestibile și grăsimi animale enumerate la anexa I, la pozițiile 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602 (1) (4)

                     în laptele crud de vacă și laptele de vacă integral prevăzut în anexa I la poziția 0401: pentru celelalte produse alimentare de la pozițiile 0401, 0402, 0405 00 și 0406 în conformitate cu (2) (4)

                     în ouăle proaspete fără coajă, pentru ouăle de pasăre și gălbenușuri reluate în anexa I la pozițiile 0407 00 și 0408 (3) (4)

                     „Azinfosmetil

                     0,01 (1)

                     0,01 (1)

                     0,01 (1)

         (1)  Indică o limită inferioară rezultată din determinarea analitică.”

      ANEXA III
      La partea A din anexa II la Directiva 90/642/CEE se adaugă următoarea coloană:

                     ”Grupe și exemple de produse individuale la care se aplică CMR

                     Azinfosmetil

               1.   Fructe proaspete, uscate sau nepreparate, conservate prin congelare, fără adaos de zahăr, nuci

                                 (i)

                                 CITRICE

                     0,05 (1)

                     Grepfrut

                     Lămâi

                     Lămâi verzi

                     Mandarine (inclusiv clementine și hibrizi similari)

                     Portocale

                     Pomelo

                     Altele

                                 (ii)

                                 NUCI DE POMI (cu coajă sau fără)

                     0,5

                     Migdale

                     Nuci de Brazilia

                     Anacard

                     Castane

                     Nuci de cocos

                     Alune

                     Nuci macadamia

                     Nuci de Pecan

                     Semințe de pin

                     Fistic

                     Nuci comune

                     Altele

                                 (iii)

                                 FRUCTE SEMINȚOASE

                     0,5 (2)

                     Mere

                     Pere

                     Gutui

                     Altele

                                 (iv)

                                 FRUCTE SÂMBUROASE

                     0,5 (2)

                     Caise

                     Cireșe

                     Piersici (inclusiv nectarinele și hibrizii similari)

                     Prune

                     Altele

                                 (v)

                                 BACE ȘI FRUCTE MICI

                                 (a)

                                 Struguri de masă și de vin

                     0,05 (1)

                     Struguri de masă

                     Struguri de vin

                                 (b)

                                 Căpșuni (altele decât cele sălbatice)

                     0,5 (2)

                                 (c)

                                 Fructe de arbuști (altele decât cele sălbatice)

                     0,5 (2)

                     Mure

                     Mure de câmp

                     Loganberry (hibrid de zmeură și mure)

                     Zmeură

                     Altele

                                 (d)

                                 Alte fructe mici și bace (altele decât cele sălbatice)

                     Afine

                     Merișoare

                     0,1

                     Coacăze (roșii, negre sau albe)

                     0,5 (2)

                     Agrișe

                     0,5 (2)

                     Altele

                     0,05 (1)

                                 (e)

                                 Bace și fructe sălbatice

                     0,05 (1)

                                 (vi)

                                 FRUCTE DIVERSE

                     0,05 (1)

                     Avocado

                     Banane

                     Curmale

                     Smochine

                     Kiwi

                     Kumquat

                     Litchi

                     Mango

                     Măsline (pentru consum)

                     Măsline (pentru extracția uleiului de măsline)

                     Papaia

                     Fructul pasiunii

                     Ananas

                     Rodii

                     Altele

               2.   Legume, proaspete sau nepreparate, refrigerate sau uscate

                                 (i)

                                 LEGUME RĂDĂCINOASE ȘI TUBERCULI

                     0,05 (1)

                     Sfecle

                     Morcovi

                     Manioca

                     Țelină

                     Hrean

                     Topinambur

                     Păstârnac

                     Pătrunjel rădăcină

                     Ridichi

                     Barba-caprei

                     Cartofi dulci

                     Gulii furajere

                     Napi

                     Igname

                     Altele

                                 (ii)

                                 LEGUME – BULBI

                     0,05 (1)

                     Usturoi

                     Ceapă

                     Ceapă eșalotă

                     Ceapă verde

                     Altele

                                 (iii)

                                 LEGUME FRUCTOASE

                                 (a)

                                 Solanacee

                     0,05 (1)

                     Tomate

                     Ardei

                     Pătlăgele vinete

                     Bame

                     Altele

                                 (b)

                                 Cucurbitacee cu coajă comestibilă

                     Castraveți

                     0,2

                     Cornișoni

                     Dovlecei

                     Altele

                     0,05 (1)

                                 (c)

                                 Cucurbitacee cu coajă necomestibilă

                     0,05 (1)

                     Pepeni galbeni

                     Dovleci

                     Pepeni verzi

                     Altele

                                 (d)

                                 Porumb zaharat

                     0,05 (1)

                                 (iv)

                                 LEGUME BRASICACEE

                     0,05 (1)

                                 (a)

                                 Brasicacee (eflorescență)

                     Broccoli (inclusiv Calabrese)

                     Conopidă

                     Altele

                                 (b)

                                 Brasicacee (căpățâni)

                     Varză de Bruxelles

                     Varză cu căpățână

                     Altele

                                 (c)

                                 Brasicacee (frunze)

                     Varză chinezească

                     Varză fără căpățână

                     Altele

                                 (d)

                                 Gulii

                                 (v)

                                 LEGUME – FRUNZE ȘI IERBURI PROASPETE

                     0,05 (1)

                                 (a)

                                 Salată și similare

                     Creson

                     Fetică

                     Salată

                     Scarola (cicoare de grădină cu frunze întregi)

                     Ruccola

                     Frunze și tulpini de brasicacee, inclusiv frunze de nap

                     Altele

                                 (b)

                                 Spanac și similare

                     Spanac

                     Frunze de sfeclă (de zahăr)

                     Altele

                                 (c)

                                 Năsturel

                                 (d)

                                 Cicoare

                                 (e)

                                 Ierburi

                     Asmățui

                     Arpagic

                     Pătrunjel

                     Frunze de țelină

                     Altele

                                 (vi)

                                 LEGUME CU PĂSTĂI (proaspete)

                     0,05 (1)

                     Fasole (păstaie)

                     Fasole (fără păstaie)

                     Mazăre (păstaie)

                     Mazăre (fără păstaie)

                     Altele

                                 (vii)

                                 LEGUME – TULPINI (proaspete)

                     0,05 (1)

                     Sparanghel

                     Cardon

                     Țelină

                     Fenicul

                     Anghinare

                     Praz

                     Revent/Rubarbă

                     Altele

                                 (viii)

                                 CIUPERCI

                     0,05 (1)

                                 (a)

                                 Ciuperci de cultură

                                 (b)

                                 Ciuperci sălbatice

                                 3.

                                 Leguminoase uscate

                     0,05 (1)

                     Fasole

                     Linte

                     Mazăre

                     Lupin

                     Altele

               4.   Semințe oleaginoase

                     Semințe de in

                     Arahide

                     Semințe de mac

                     Semințe de susan

                     Semințe de floarea-soarelui

                     Semințe de rapiță

                     Boabe de soia

                     Semințe de muștar

                     Semințe de bumbac

                     0,2

                     Semințe de cânepă

                     Altele

                     0,05 (1)

                                 5.

                                 Cartofi

                     0,05 (1)

                     Cartofi timpurii

                     Cartofi pentru depozitare

                                 6.

                                 Ceai (frunze cu pețiol uscate, fermentate sau nu, de Camellia sinensis)

                     0,1 (1)

                                 7.

                                 Hamei (uscat), inclusiv granule și pulbere neconcentrată

                     0,1 (1)

         (1)  Indică o limită inferioară rezultată din determinarea analitică.

         (2)  CMR temporare până la 18 septembrie 2008. După această dată, CMR va fi de 0,05 () mg/kg, cu excepția cazului în care este modificat printr-o directivă sau un regulament.”


title: Directiva 2003/79/CE a Comisiei din 13 august 2003 de modificare a Directivei 91/414/CEE a Consiliului în vederea includerii substanței active Coniothyrium minitansText cu relevanță pentru SEE.

text:
               03/Volumul 48

               RO

               Jurnalul Ofícial al Uniunii Europene

               216

         32003L0079

               L 205/16

               JURNALUL OFÍCIAL AL UNIUNII EUROPENE

      DIRECTIVA 2003/79/CE A COMISIEI

   din 13 august 2003
   de modificare a Directivei 91/414/CEE a Consiliului în vederea includerii substanței active Coniothyrium minitans

   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2003/70/CE a Comisiei (2), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE, autoritățile germane au primit la 10 septembrie 1997 o cerere din partea Prophyta GmbH, numită în continuare „solicitantul”, de includere a substanței active Coniothyrium minitans în anexa I la directiva menționată. Prin Decizia 98/676/CE a Comisiei (3), astfel cum a fost modificată prin Decizia 2002/748/CE (4), s-a confirmat faptul că dosarul este „conform”, respectiv că se poate considera că îndeplinește cerințele de date și informații prevăzute de anexele II și III la Directiva 91/414/CEE.

               (2)

               Efectele acestor substanțe asupra sănătății umane și asupra mediului au fost evaluate în conformitate cu dispozițiile de la articolul 6 alineatele (2) și (4) din Directiva 91/414/CEE pentru utilizările propuse de către solicitanți. La 13 martie 2000 statul membru desemnat raportor a prezentat Comisiei un proiect de raport de evaluare asupra acestei substanțe.

               (3)

               Proiectul de raport de evaluare a fost studiat de statele membre și de Comisie în cadrul Comitetului permanent pentru lanțul alimentar și sănătatea animală. Revizuirea s-a încheiat la 4 iulie 2003 și a luat forma unui raport de revizuire al Comisiei cu privire la Coniothyrium minitans.

               (4)

               Studierea acestei substanțe nu a scos la iveală nici o chestiune rămasă neclară și nici preocupări care să facă necesară consultarea Autorității Europene pentru Siguranța Alimentelor.

               (5)

               Diferitele studii efectuate au arătat că se poate considera, în general, că produsele fitosanitare care conțin Coniothyrium minitans îndeplinesc cerințele prevăzute la articolul 5 alineatul (1) literele (a) și (b) din Directiva 91/414/CEE, ținând seama și de articolul 5 alineatul (3), în special în ceea ce privește utilizările studiate și precizate în raportul de revizuire al Comisiei. Este necesară așadar includerea acestei substanțe active în anexa I pentru a putea garanta faptul că, în toate statele membre, autorizarea produselor care conțin această substanță activă poate fi acordată în conformitate cu dispozițiile directivei menționate.

               (6)

               Deși principiile uniforme cu privire la microorganisme nu au fost încă adoptate, este recomandabil ca statele membre să aplice dispozițiile generale prevăzute la articolul 4 din directivă în momentul acordării autorizațiilor. Este necesar, de asemenea, ca raportul de examinare, o dată terminat, cu excepția informațiilor confidențiale în sensul articolului 14 din Directiva 91/414/CEE, să se afle sau să fie pus la dispoziția statelor membre în vederea consultării de către toate părțile interesate.

               (7)

               După includere, este necesar să se acorde statelor membre un termen rezonabil pentru punerea în aplicare a dispozițiilor din Directiva 91/414/CEE în ceea ce privește produsele fitosanitare care conțin Coniothyrium minitans, în special în vederea revizuirii autorizațiilor provizorii existente și, înainte de expirarea acestui termen, a transformării acestor autorizații în autorizații complete, a modificării sau a retragerii lor, în conformitate cu principiile uniforme enunțate de Directiva 91/414/CEE.

               (8)

               Este necesară, așadar, modificarea în consecință a Directivei 91/414/CEE.

               (9)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 30 iunie 2004, actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
   Aceste dispoziții sunt aplicate începând de la 1 iulie 2004.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Statele membre revizuiesc autorizația acordată pentru fiecare dintre produsele fitosanitare care conțin Coniothyrium minitans, pentru a garanta respectarea condițiilor aplicabile acestei substanțe active, stabilite de anexa I la Directiva 91/414/CEE. Autorizațiile trebuie modificate sau retrase în conformitate cu Directiva 91/414/CEE, dacă este cazul, până la 30 iunie 2004.
   (2)   Orice produs fitosanitar care conține Coniothyrium minitans ca substanță activă unică sau asociată altor substanțe active incluse în anexa I la Directiva 91/414/CEE face obiectul unei revizuiri de către statele membre până la 31 decembrie 2004, pe baza unui dosar care îndeplinește cerințele de la anexa III la directiva menționată. În funcție de această evaluare, statele membre determină dacă produsul respectă condițiile specificate la articolul 4 alineatul (1) literele (b), (c), (d) și (e) din Directiva 91/414/CEE. Statele membre modifică sau retrag autorizația acordată pentru fiecare produs fitosanitar, după caz, până la 30 iunie 2005.
   Articolul 4
   Prezenta directivă intră în vigoare la 1 ianuarie 2004.
   Articolul 5
   Prezenta directivă se adresează statelor membre.

      Adoptată la Bruxelles, 13 august 2003.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 184, 23.7.2003, p. 9.

      (3)  JO L 317, 26.11.1998, p. 47.

      (4)  JO L 243, 11.9.2002, p. 19.
   ANEXĂ
   Substanțele următoare se adaugă la sfârșitul tabelului din anexa I:

                  Număr

                  Nume comun, numere de identificare

                  Denumire IUPAC

                  Puritate (1)

                  Intrarea în vigoare

                  Expirarea includerii

                  Dispoziții specifice

                  „71

                     Coniothyrium minitans

                  Sușă CON/M/91-08 (DSM 9660)
                  Număr CIPAC: 614

                  Nu se aplică

                  Pentru mai multe precizări privind puritatea și controlul producției, vezi raportul de revizuire

                  1 ianuarie 2004

                  31 decembrie 2013

                  Se autorizează numai utilizarea ca fungicid.
                  La acordarea autorizațiilor se ține seama de concluziile raportului de examinare asupra Coniothyrium minitans, în special de anexele I și II la acesta, finalizate de Comitetul permanent pentru lanțul alimentar și sănătatea animală la 4 iulie 2003.
                  În cursul evaluării globale, statele membre:

                              —

                              acordă în mod special atenție siguranței utilizatorilor și a lucrătorilor și veghează ca autorizarea să fie condiționată de adoptarea măsurilor de protecție adecvate.

      (1)  În raportul de revizuire se furnizează detalii suplimentare privind identitatea și caracteristicile substanțelor active.”


title: Directiva 2009/4/CE a Comisiei din 23 ianuarie 2009 privind contramăsuri de prevenire și detectare a manipulării înregistrărilor cu tahograful, de modificare a Directivei 2006/22/CE a Parlamentului European și a Consiliului privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85 ale Consiliului privind legislația socială referitoare la activitățile de transport rutier și de abrogare a Directivei 88/599/CEE a Consiliului (Text cu relevanță pentru SEE)

text:
               24.1.2009

               RO

               Jurnalul Oficial al Uniunii Europene

               L 21/39

      DIRECTIVA 2009/4/CE A COMISIEI

   din 23 ianuarie 2009
   privind contramăsuri de prevenire și detectare a manipulării înregistrărilor cu tahograful, de modificare a Directivei 2006/22/CE a Parlamentului European și a Consiliului privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85 ale Consiliului privind legislația socială referitoare la activitățile de transport rutier și de abrogare a Directivei 88/599/CEE a Consiliului
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2006/22/CE a Parlamentului European și a Consiliului din 15 martie 2006 privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85 ale Consiliului privind legislația socială referitoare la activitățile de transport rutier și de abrogare a Directivei 88/599/CEE a Consiliului (1), în special articolul 15,
   întrucât:

               (1)

               În conformitate cu articolul 15 din Directiva 2006/22/CE, modificările anexelor la această directivă, necesare pentru adaptarea acestora în vederea dezvoltării bunelor practici în domeniul aplicării legii și al verificării timpului de conducere și a perioadelor de odihnă, se adoptă în conformitate cu procedura prevăzută la articolul 12 alineatul (2).

               (2)

               După introducerea tahografului digital, Comisia a fost informată cu privire la o nouă amenințare reprezentată de instalarea unor aparate în scopul comiterii de fraude, ceea ce subminează eficacitatea punerii în aplicare a legislației sociale referitoare la transportul rutier.

               (3)

               Este, prin urmare, necesar să se asigure că statele membre efectuează verificări specifice ale acestor echipamente în cadrul controalelor rutiere și al controalelor în întreprinderi.

               (4)

               De asemenea, pentru a asigura eficiența acestor controale, este necesar să se definească mai precis echipamentul standard care urmează să fie pus la dispoziția agenților de control.

               (5)

               Anexele I și II la Directiva 2006/22/CE ar trebui modificate în consecință.

               (6)

               Măsurile prevăzute de prezenta directivă sunt conforme cu avizul comitetului înființat în temeiul articolului 18 alineatul (1) din Regulamentul (CEE) nr. 3821/85 al Consiliului (2),

         ADOPTĂ PREZENTA DIRECTIVĂ:
   Articolul 1
   Directiva 2006/22/CE se modifică după cum urmează:

               1.

               În anexa I partea A, se adaugă punctul 5 după cum urmează:

                           „5.

                           După caz și în conformitate cu principiile de securitate, o verificare a aparatului de control cu care sunt echipate vehiculele pentru a detecta montarea și/sau utilizarea unei/unor instalații destinate să distrugă, să elimine, să manipuleze sau să modifice orice date sau destinate să interfereze cu orice fracțiune a unui schimb electronic de date între părțile componente ale aparatului de control sau destinate să împiedice sau să distorsioneze datele înainte de criptare în unul dintre modurile enumerate anterior.”

               2.

               În anexa II se adaugă următorul punct 3:

                           „3.

                           Aparatură specifică de analiză, cu soft adecvat, pentru a verifica și a confirma semnătura digitală atașată datelor, precum și soft specific de analiză pentru a stabili în detaliu variațiile de viteză ale vehiculelor înainte de inspectarea aparatului de control al acestora.”

         Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 31 decembrie 2009 cel târziu. Acestea comunică de îndată Comisiei textul dispozițiilor respective și un tabel de corespondență între dispozițiile respective și prezenta directivă.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 23 ianuarie 2009.

            Pentru Comisie

         Antonio TAJANI

            Vicepreședinte

      (1)  JO L 102, 11.4.2006, p. 35.

      (2)  JO L 370, 31.12.1985, p. 8.


title: Directiva 2010/34/UE a Comisiei din 31 mai 2010 de modificare a anexei I la Directiva 91/414/CEE a Consiliului în ceea ce privește extinderea domeniului de utilizare a substanței active penconazol  (Text cu relevanță pentru SEE)

text:
               1.6.2010

               RO

               Jurnalul Oficial al Uniunii Europene

               L 134/73

         DIRECTIVA 2010/34/UE A COMISIEI
   din 31 mai 2010
   de modificare a anexei I la Directiva 91/414/CEE a Consiliului în ceea ce privește extinderea domeniului de utilizare a substanței active penconazol
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Prin Decizia 2009/77/CE a Comisiei (2), penconazolul a fost inclus ca substanță activă în anexa I la Directiva 91/414/CEE, cu dispoziția specială că statele membre pot autoriza numai utilizări în sere și că notificatorul urmează să prezinte informații suplimentare privind evoluția și comportamentul metabolitului U1 prezent în sol până la 31 decembrie 2011.

               (2)

               La 6 mai 2009, notificatorul a transmis informațiile solicitate Germaniei, în calitatea ei de stat membru raportor desemnat prin Regulamentul (CE) nr. 451/2000 al Comisiei (3). Germania a evaluat informațiile suplimentare și a transmis Comisiei la 6 noiembrie 2009 un addendum la proiectul de raport de evaluare, care a fost distribuit pentru observații celorlalte state membre și Autorității Europene pentru Siguranța Alimentară (EFSA). În observațiile primite nu au fost ridicate preocupări majore, iar celelalte state membre și EFSA nu au invocat niciun motiv care ar putea exclude extinderea domeniului de utilizare. Un proiect de raport de evaluare, împreună cu addendumul respectiv, a fost reanalizat de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 11 mai 2010, sub forma raportului de reexaminare al Comisiei pentru penconazol.

               (3)

               Noile informații privind evoluția și comportamentul metabolitului U1 transmise de către notificator și noua evaluare efectuată de statul membru raportor indică faptul că produsele de protecție a plantelor care conțin penconazol pot fi așteptate să satisfacă, în general, condițiile precizate la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările preconizate, astfel cum a fost prevăzut în dosarul inițial, examinate și detaliate în raportul de analiză al Comisiei. În consecință, nu mai este necesar să se limiteze utilizarea penconazolului în sere, astfel cum se prevede în Directiva 91/414/CEE, astfel cum a fost modificată de Directiva 2009/77/CE.

               (4)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, este oportun să se solicite ca notificatorul să prezinte informații suplimentare privind evoluția și comportamentul metabolitului CGA179944 în soluri acide.

               (5)

               Prin urmare, Directiva 91/414/CEE ar trebui modificată în consecință.

               (6)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 30 iunie 2010 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 iulie 2010.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 31 mai 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 172, 2.7.2009, p. 23.

      (3)  JO L 55, 29.2.2000, p. 25.

      ANEXĂ
      În anexa I la Directiva 91/414/CEE, coloana „Dispoziții specifice” din rândul 292 se modifică după cum urmează:

                  1.

                  Partea A se înlocuiește cu următorul text:
                  „PARTEA A
                  Se pot autoriza numai utilizările ca fungicid.”

                  2.

                  În partea B al patrulea paragraf, prima teză:
                  „Statele membre în cauză solicită prezentarea de informații suplimentare cu privire la evoluția și comportamentul metabolitului U1, prezent în sol.”
                  se înlocuiește cu textul:
                  „Statele membre în cauză solicită prezentarea de informații suplimentare cu privire la evoluția și comportamentul metabolitului CGA179944 în soluri acide.”


title: Directiva 2010/15/UE a Comisiei din 8 martie 2010 de modificare a Directivei 91/414/CEE a Consiliului în vederea includerii fluopicolidului ca substanță activă (Text cu relevanță pentru SEE)

text:
               9.3.2010

               RO

               Jurnalul Oficial al Uniunii Europene

               L 58/5

         DIRECTIVA 2010/15/UE A COMISIEI
   din 8 martie 2010
   de modificare a Directivei 91/414/CEE a Consiliului în vederea includerii fluopicolidului ca substanță activă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE, la 7 mai 2004, Regatul Unit a primit din partea societății Bayer CropScience o cerere de includere a substanței active fluopicolid în anexa I la Directiva 91/414/CEE. Decizia 2005/778/CE a Comisiei (2) a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

               (2)

               Efectele acestei substanțe active asupra sănătății umane și a mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 12 decembrie 2005, statul membru raportor desemnat a prezentat un proiect de raport de evaluare.

               (3)

               Raportul de evaluare a făcut obiectul unei evaluări inter pares efectuată de statele membre și de EFSA și a fost prezentat Comisiei la 4 iunie 2009 sub forma raportului științific EFSA pentru fluopicolid (3). Raportul în cauză a fost examinat de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 27 noiembrie 2009 sub forma raportului de examinare al Comisiei pentru fluopicolid.

               (4)

               Diferitele examinări efectuate au arătat că produsele de protecție a plantelor care conțin fluopicolid pot îndeplini, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și precizate în raportul de examinare al Comisiei. Prin urmare, se cuvine să se includă fluopicolidul în anexa I la directiva respectivă, pentru a garanta faptul că autorizațiile pentru produsele de protecție a plantelor care conțin această substanță activă pot fi acordate în toate statele membre, în conformitate cu dispozițiile respectivei directive.

               (5)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate face obiectul anumitor condiții. Este oportun, în ceea ce privește fluopicolidul, să se solicite ca notificatorul să prezinte informații suplimentare privind relevanța metabolitului M15 pentru apele subterane.

               (6)

               Fără a aduce atingere obligațiilor definite prin Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a revizui autorizațiile provizorii existente pentru produsele de protecție a plantelor care conțin fluopicolid, în scopul de a garanta respectarea cerințelor stabilite prin Directiva 91/414/CEE, în special articolul 13, precum și a condițiilor relevante prevăzute în anexa I. Statele membre ar trebui să transforme autorizațiile provizorii existente în autorizații complete, să le modifice sau să le retragă, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să se prevadă un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile unitare enunțate în Directiva 91/414/CEE.

               (7)

               Prin urmare, este necesar ca Directiva 91/414/CEE să fie modificată în consecință.

               (8)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 30 noiembrie 2010 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 decembrie 2010.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin fluopicolid ca substanță activă, până la 30 noiembrie 2010. Până la această dată, statele membre verifică, în special, dacă se respectă condițiile privind fluopicolidul din anexa I la directiva menționată, cu excepția celor din partea B a rubricii corespunzătoare substanței active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13 alineatul (2) din directiva respectivă.
   (2)   Prin derogare de la alineatul (1), pentru fiecare produs de protecție a plantelor autorizat care conține fluopicolid fie ca substanță activă unică, fie ca una dintre mai multe substanțe active cuprinse în anexa I la Directiva 91/414/CEE până la 31 mai 2010 cel târziu, statele membre reevaluează produsul în conformitate cu principiile unitare prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la fluopicolid. Pe baza acelei evaluări, statele membre stabilesc dacă produsul îndeplinește condițiile stabilite la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei constatări, statele membre:

               (a)

               în cazul unui produs care conține fluopicolid ca substanță activă unică, atunci când este necesar, modifică sau retrag autorizația până la 30 noiembrie 2011 cel târziu; sau

               (b)

               în cazul unui produs care conține fluopicolid ca una dintre mai multe substanțe active, atunci când este necesar, modifică sau retrag autorizația până la 30 noiembrie 2011 sau până la data stabilită pentru a efectua această modificare sau retragere în directiva sau directivele respective care a(u) adăugat substanța (substanțele) relevantă (relevante) în anexa I la Directiva 91/414/CEE, dacă această din urmă dată este ulterioară celei dintâi.

         Articolul 4
   Prezenta directivă intră în vigoare la 1 iunie 2010.
   Articolul 5
   Prezenta directivă se adresează statelor membre.

      Adoptată la Bruxelles, 8 martie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 293, 9.11.2005, p. 26.

      (3)  Raport științific EFSA (2009) 299, 1-158, Conclusion regarding the peer review of the pesticide risk assessment of the active substance fluopicolide (Concluzii privind evaluarea inter pares a riscului de pesticid determinat de substanța activă fluopicolid) (finalizat la: 4 iunie 2009).

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrarea în vigoare

                     Data expirării includerii

                     Dispoziții specifice

                     „303

                     Fluopicolid
                     Nr. CAS
                     239110-15-7
                     Nr. CIPAC 787

                        2,6-diclor-N-[3-clor-5-(trifluormetil)-2-piridilmetil]benzamidă

                     ≥ 970 g/kg
                     Toluenul ca impuritate nu trebuie să depășească 3 g/kg din materialul tehnic.

                     1 iunie 2010

                     31 mai 2020

                     PARTEA A
                     Se pot autoriza numai utilizările ca fungicid.
                     PARTEA B
                     Pentru punerea în aplicare a principiilor unitare din anexa VI, se iau în considerare concluziile din raportul de examinare a fluopicolidului, în special apendicele I și II, în forma lor finalizată la 27 noiembrie 2009 în cadrul Comitetului permanent pentru lanțul alimentar și sănătatea animală.
                     În cadrul acestei evaluări generale, statele membre trebuie să acorde o atenție deosebită:

                                 —

                                 protejării organismelor acvatice;

                                 —

                                 protejării apelor subterane, dacă substanța activă este utilizată în regiuni vulnerabile din punct de vedere al solului și/sau al condițiilor climatice;

                                 —

                                 riscului pe care îl prezintă pentru operatori în timpul utilizării;

                                 —

                                 potențialului de răspândire la mare distanță pe calea aerului.

                           Condițiile de autorizare trebuie să cuprindă măsuri de reducere a riscurilor și, acolo unde este cazul, trebuie demarate programe de monitorizare destinate să verifice o potențială acumulare și expunere în zonele vulnerabile.
                     Statele membre în cauză trebuie să se asigure că notificatorul transmite Comisiei informații suplimentare privind relevanța metabolitului M15 pentru apele subterane până la 30 aprilie 2012 cel târziu.”

         (1)  Detalii suplimentare privind identitatea și specificațiile substanțelor active se găsesc în raportul de examinare.